A4-0384/96

Ψήφισμα σχετικά με τη μελέτη της Επιτροπής με θέμα «εναλλακτικές στρατηγικές για την ανάπτυξη των σχέσεων στο γεωργικό τομέα μεταξύ της ΕΕ και των συνδεδεμένων χωρών ενόψει της μελλοντικής προσχώρησης των εν λόγω χωρών» κείμενο για τη στρατηγική στο γεωργικό τομέα (CSE(95)0607 - C4-0023/96)

Το Ευρωπαϊκό Κοινοβούλιο,

- έχοντας υπόψη τη μελέτη της Επιτροπής (CSE(95)0607 - C4-0023/96),

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου, καθώς και τις γνωμοδοτήσεις της Επιτροπής Περιφερειακής Πολιτικής και της Επιτροπής Εξωτερικών Οικονομικών Σχέσεων (A4-0384/96),

Α. έχοντας υπόψη ότι σύμφωνα με την απόφαση του Ευρωπαϊκού Συμβουλίου της Κοπεγχάγης το 1993 οι συνδεδεμένες χώρες της Κεντρικής και Ανατολικής Ευρώπης μπορούν να καταστούν μέλη της Ευρωπαϊκής Ένωσης, εφόσον πληρούν ορισμένες προϋποθέσεις[semigr ] έχοντας επίσης υπόψη ότι το Δεκέμβριο του 1994 και τον Ιούλιο του 1995 το Ευρωπαϊκό Συμβούλιο στο Έσσεν και στις Κάννες επιβεβαίωσαν την απόφαση αυτή, απεφάσισαν στρατηγική για την ένταξη των Χωρών της Κεντρικής και Ανατολικής Ευρώπης (ΧΚΑΕ) στην Ευρωπαϊκή Ένωση και υπογράμμισαν ότι με την προσχώρηση των συνδεδεμένων ευρωπαϊκών χωρών προωθείται η σταθερότητα και η ειρήνη στην ευρωπαϊκή ήπειρο,

Β. έχοντας υπόψη το στόχο «μιας διαρκώς στενότερης ένωσης των λαών της Ευρώπης ....» που ορίζεται στο άρθρο Α της Συνθήκης ΕΕ και τη διατυπούμενη στο προοίμιο της Συνθήκης ΕΚ πρόσκληση προς «τους άλλους λαούς της Ευρώπης» να συμμετάσχουν στην ένωση αυτή,

Γ. γνωρίζοντας ότι η Σύνοδος Κορυφής της Κοπεγχάγης το 1993 έθεσε ως αποφασιστικές προϋποθέσεις για την προσχώρηση την επικράτηση δημοκρατικών αρχών και κράτους δικαίου μαζί με τη θεσμική σταθερότητα, ταυτόχρονα μια λειτουργική οικονομία της αγοράς, η οποία μπορεί να υφίσταται στην εσωτερική αγορά, καθώς και την αυτονόητη ετοιμότητα των υποψηφίων για προσχώρηση χωρών να αναλάβουν όλες τις υποχρεώσεις που συνεπάγεται η προσχώρηση αυτή,

Δ. γνωρίζοντας ότι η διεύρυνση της Ευρωπαϊκής Ένωσης των 15 κρατών μελών με την προσχώρηση10 χωρών της Κεντρικής και Ανατολικής Ευρώπης θα αυξήσει τη συνολική επιφάνεια της Ένωσης κατά 1/3, ήτοι 1,1 εκατ. τετρ. χλμ., γνωρίζοντας ακόμη ότι σήμερα υφίσταται σημαντικές διαφορές όσον αφορά την οικονομική δύναμη και το βιοτικό επίπεδο και ότι το ακαθάριστο εγχώριο προϊόν αυτών των ΧΚΑΕ ισοδυναμεί σήμερα μόνο με 3% της οικονομικής δύναμης της ΕΕ,

Ε. επισημαίνοντας το γεγονός ότι η γεωργική έκταση της Ευρωπαϊκής Ένωσης μετά την προσχώρηση των ΧΚΑΕ θα αυξηθεί κατά 44% και η επιφάνεια αρόσιμης γης κατά 55%, ενώ ο αριθμός των καταναλωτών θα αυξηθεί κατά 106 εκατ. φθάνοντας σχεδόν στα 500 εκατ. επισημαίνοντας επίσης ότι η γεωργία στις ΧΚΑΕ διαδραματίζει πολύ σημαντικότερο ρόλο από ό,τι στα 15 κράτη μέλη της ΕΕ, πράγμα το οποίο φαίνεται και από το γεγονός ότι στην Ένωση μόνο το 6% του εργαζομένου πληθυσμού απασχολείται στη γεωργία και παράγει το 2,5% του ΑΕΠ ενώ στις 10 ΧΚΑΕ κατά μέσο όρο το 25% του εργαζομένου πληθυσμού απασχολείται στη γεωργία και παράγει το 8% του ΑΕΠ,

ΣΤ. γνωρίζοντας ότι κατά την εποχή προ της μεταβατικής περιόδου όλόκληρη σχεδόν η καλλιεργούμενη γη - με εξαίρεση την Πολωνία και τη Σλοβενία - ανήκε σε κολλεκτίβες και κρατικά αγροκτήματα, ότι η μεταβίβαση γης σε ιδιώτες ιδιοκτήτες λαμβάνει χώρα με διαφορετικούς ρυθμούς και με διαφορετικές μορφές (καθαρά ιδιωτική ιδιοκτησία, αγρομίσθωση, ανώνυμες εταιρείες, κρατικές εταιρείες) οδηγώντας σε διαφορετικούς βαθμούς κατακερματισμού της ιδιοκτησίας και των γεωργικών δομών, πράγμα το οποίο μπορεί να επιβραδύνει τη δημιουργία «αποτελεσματικών γεωργικών μονάδων»,

Ζ. επισημαίνοντας το γεγονός ότι εξακολουθεί να είναι περιορισμένος ο αριθμός των κλάδων που βρίσκονται στο επόμενο στάδιο της παραγωγικής διαδικασίας, οι οποίοι έχουν ήδη φθάσει στα επίπεδα της ΕΕ και έχουν πιστοποιηθεί,

Η. γνωρίζοντας ότι στον γεωργικό τομέα των ΧΚΑΕ παρέχονται με βραδύτατους ρυθμούς ιδιωτικές πιστώσεις και τούτο διότι δεν έχει ακόμη ολοκληρωθεί η μεταρρύθμιση και οι προοπτικές κέρδους είναι ανασφαλείς[semigr ] για το λόγο αυτό εφαρμόζονται κρατικά προγράμματα πιστωτικής ενίσχυσης, χωρίς τα οποία θα καθυστερούσε πολύ η επίτευξη γενικής σταθεροποίησης στο γεωργικό τομέα,

Θ. λαμβάνοντας υπόψη το γεγονός ότι ο γεωργικός τομέας σε ορισμένες ΧΚΑΕ λειτουργεί ακόμη μέχρι σήμερα ως διέξοδος στον τομέα της απασχόλησης, ενόσω διαρκεί η αναδιάρθρωση της βιομηχανίας, πράγμα το οποίο οδήγησε στη δημιουργία μικρών εκμεταλλεύσεων και έχει δυσχεράνει τον απαιτούμενο εκσυγχρονισμό της γεωργίας,

Ι. γνωρίζοντας ότι μετά την πολιτική αλλαγή το επίπεδο τιμών στις ΧΚΑΕ έχει αυξηθεί σημαντικά για τα είδη διατροφής με την κατάργηση των μαζικών μέτρων στήριξης των τιμών και τα ιδιωτικά νοικοκυριά δαπανούν μεταξύ του 30 και 60% του εισοδήματός τους για είδη διατροφής, μολονότι οι τιμές των προϊόντων διατροφής εξακολουθούν να είναι, στην πλειοψηφία τους, αρκετά χαμηλότερες από τις τιμές στην Ευρωπαϊκή Ένωση,

ΙΑ. λαμβάνοντας υπόψη το υφιστάμενο έως τώρα πλεόνασμα εξαγωγών στο εμπόριο γεωργικών προϊόντων της Ευρωπαϊκής Ένωσης με τις 10 ΧΚΑΕ (πλεόνασμα πάνω από 3 δισ. ECU το 1994) και τις αυξανόμενες εξαγωγές προς τις χώρες αυτές (αύξηση της τάξεως του 7,7% περίπου σε 12 δισ. ECU το 1994)[semigr ] λαμβάνοντας επίσης υπόψη τις προσπάθειες των ΧΚΑΕ να προωθήσουν τις εξαγωγές γεωργικών προϊόντων οι οποίες όμως συναντούν ακόμη εμπόδια όσον αφορά την κάλυψη των ιδίων αναγκών και την εξεύρεση επαρκών εμπορικών εταίρων στην Ένωση, εξ αιτίας της έλλειψης ισοζυγίου που παρατηρείται σήμερα λόγω της αποδιοργάνωσης της παραγωγής μετά την πολιτική αλλαγή[semigr ] λαμβάνοντας παράλληλα υπόψη ότι οι χώρες αυτές θα μπορέσουν στο μέλλον να αυξήσουν την παραγωγή τους πάνω από το επίπεδο αυτάρκειας με τη χρησιμοποίηση καλύτερων τεχνικών μέσων,

ΙΒ. λαμβάνοντας υπόψη τη σημασία που αποδίδουν οι καταναλωτές της Ευρωπαϊκής Ένωσης στην ύπαρξη υψηλών προδιαγραφών στον τομέα της υγιεινής των ειδών διατροφής, των κτηνιατρικών ελέγχων και της προστασίας των φυτών[semigr ] λαμβάνοντας επίσης υπόψη ότι οι επιδημίες μπορούν να έχουν καταστρεπτικές συνέπειες για τους παραγωγούς και τους καταναλωτές εξίσου,

ΙΓ. εκτιμώντας ότι, σε όλες τις περιφέρειες της Ένωσης, η ύπαιθρος πλήττεται συνεχώς και περισσότερο από τον οικονομικό μαρασμό, την αραίωση του πληθυσμού, την άνοδο της ανεργίας και την ανεπάρκεια των υπηρεσιών, καθώς και από την υποβάθμιση των υποδομών για εκπαίδευση και επαγγελματική επιμόρφωση[semigr ]

ΙΔ. υπενθυμίζοντας ότι οι Ευρωπαίοι γεωργοί, με τη δραστηριότητα και την παρουσία τους στην ύπαιθρο, διασφαλίζουν μια οικονομική και εξαγωγική λειτουργία καθώς και μια λειτουργία έναντι της κοινωνίας, με την εγκατάσταση στον χώρο, τη διαχείριση του χώρου και την προστασία του περιβάλλοντος και της ίδιας της ζωής στην ύπαιθρο,

ΙΕ. γνωρίζοντας ότι για τους λόγους αυτούς, κατά τη λήψη απόφασης σχετικά με το πότε μπορεί να προσχωρήσει στην Ένωση μια χώρα της Κεντρικής και Ανατολικής Ευρώπης, σημαντικά, αλλά όχι πρωταρχικά κριτήρια θα αποτελέσουν η ανάπτυξη, η διάρθρωση και το παραγωγικό δυναμικό του γεωργικού κλάδου της εκάστοτε χώρας, και ότι κατά τη λήψη γενικής απόφασης πρέπει να λαμβάνονται επίσης υπόψη τα ανωτέρω αναφερόμενα κριτήρια του Ευρωπαϊκού Συμβουλίου της Κοπεγχάγης,

ΙΣΤ. γνωρίζοντας ότι η Επιτροπή ως βάση για τη λήψη περαιτέρω αποφάσεων θα χρησιμοποιήσει «έντυπο» που αφορά όλους τους τομείς της οικονομίας, το οποίο διαβιβάστηκε στις ΧΚΑΕ και του οποίου η συμπλήρωση ολοκληρώθηκε στα τέλη Ιουλίου 1996, και θα της χρησιμεύσει για τη διατύπωση γνώμης σχετικά με την προσχώρηση,

ΙΖ. γνωρίζοντας ότι η Ευρωπαϊκή Ένωση και τα κράτη μέλη της κατά τη διάρκεια της περιόδου 1990 έως 1994 διέθεσε συνολικά 38.745 εκατ. ECU για τις ΧΚΑΕ και ότι ήδη σήμερα είναι οι σημαντικότεροι χρηματοδότες του έργου εκσυγχρονισμού της οικονομίας, ενώ στο γεωργικό τομέα έχουν χορηγηθεί 578 εκατ. ECU στο πλαίσιο του προγράμματος PHARE,

ΙΗ. επισημαίνοντας την άποψη της Επιτροπής ότι δεν επετεύχθησαν όλοι οι στόχοι της μεταρρύθμισης της ΚΓΠ θεωρεί αναγκαία τη συνέχιση και την ανάπτυξη της ΚΓΠ στην κατέυθυνση της εμβάθυνσης της μεταρρύθμισης αυτής, ανεξάρτητα από τη διαδικασία ενσωμάτωσης των ΧΚΑΕ. Θεωρεί επίσης αναγκαίο να συνεχιστεί στο πλαίσιο της Ένωσης, μια ενοποιημένη πολιτική αγροτικής ανάπτυξης, και να δημιουργηθούν νέες τάξεις εισοδημάτων ως συμπλήρωμα ή εναλλακτική λύση στην παραδοσιακή αγροτική δραστηριότητα,

ΙΘ. έχοντας υπόψη την άποψη της Επιτροπής ότι η απλούστευση της αγροτικής πολιτικής αποτελεί στόχο, για την επίτευξη του οποίου απαιτείται συνεχής προσπάθεια,

Κ. γνωρίζοντας ότι, μακροπρόθεσμα, η Επιτροπή προτίθεται να επινοήσει μια στρατηγική η οποία να βασίζεται περισσότερο στην αγορά και την ανταγωνιστικότητα, να διαχωρίσει την πολιτική αγοράς και τα μέτρα στήριξης του εισοδήματος, να μειώσει τη διαφορά μεταξύ του επιπέδου των τιμών στο εσωτερικό της Κοινότητας και στις παγκόσμιες αγορές και να περιορίσει, στο μέτρο του δυνατού, τις αρνητικές συνέπειες στα εισοδήματα μέσω συνοδευτικών μέτρων, όπως είναι η δημιουργία συμπληρωματικού εισοδήματος με την απασχόληση και αμοιβή των γεωργών ως «παρόχων οικολογικών υπηρεσιών» και με την εκμετάλλευση των ανανεώσιμων πρώτων υλών και της βιομάζας[semigr ]

ΚΑ. γνωρίζοντας ότι θέτει στη στρατηγική της που βασίζεται στην «ανάπτυξη της προσέγγισης 1992" η Επιτροπή θέτει ως βασικό στόχο τη διατήρηση «της αγροτικής ανάπτυξης» και τον «πολυδιάστατο» ρόλο των γεωργών,

ΚΒ. λαμβάνοντας υπόψη το γεγονός ότι επίκειται αναθεώρηση των διαρθρωτικών ταμείων, τα οποία είναι καθορισμένα μέχρι το 1999, ενώ ταυτόχρονα αρχίζει η επανεξέταση των συμφωνιών στο πλαίσιο της GATT, οι οποίες μετά από μια «περίοδο ειρήνης» λήγουν το αργότερο το 2003, και το χρηματοδοτικό σύστημα της Ευρωπαϊκής Ένωσης είναι καθορισμένο μόνο μέχρι το έτος 1999,

ΚΓ. έχοντας υπόψη το γεγονός ότι μετά την ένταξη των ΧΚΑΕ θα μειωθεί το μέσο ΑΕΠ, καθώς και ο αριθμός των περιφερειών των 15 κρατών μελών της ΕΕ, οι οποίες εν συνεχεία θα μπορούν να ισχύουν ακόμη ως περιοχές που εμπίπτουν στο στόχο Ι (κάτω του 75% του μέσου ΑΕΠ της ΕΕ),

ΚΔ. επισημαίνοντας ότι η Επιτροπή δεν έχει υποβάλει ακόμη συγκεκριμένες προτάσεις σχετικά με την υλοποίηση του κατά βάση ορθού επαναπροσανατολισμού της Κοινής Γεωργικής Πολιτικής, και ότι η συνεργασία μεταξύ της Επιτροπής και του Ευρωπαϊκού Κοινοβουλίου στο σημαντικό αυτό θέμα δεν προωθείται εάν μένει μόνο στο επίπεδο της δήλωσης γενικότερων προθέσεων,

Βασικές αρχές της ενσωμάτωσης των ΧΚΑΕ

1. πιστεύει ότι η αποφασισθείσα και ενδεδειγμένη ενσωμάτωση των ΧΚΑΕ μπορεί να είναι επιτυχής και για τις δύο πλευρές μόνον εφόσον υλοποιηθεί ο στόχος της διακυβερνητικής διάσκεψης που άρχισε πρόσφατα και ο οποίος συνίσταται στην επιτυχή «σφαιρική ανανέωση» της Ευρωπαϊκής Ένωσης και στην ενίσχυση εδραίωση των πολιτικών και την ενίσχυση των δημοκρατικών της θεμελίων[semigr ]

2. επισημαίνει ότι η κατάσταση της γεωργίας στις διάφορες χώρες ΧΚΑΕ δεν είναι ομοιογενής, για τον λόγο δε αυτό απαιτεί διαφοροποιημένη, συνετή και νουνεχή προσέγγιση κατά τη διεξαγωγή των διαπραγματεύσεων για την προσχώρηση[semigr ] συγκεκριμένα, κατά τον καθορισμό των μέτρων και των περιόδων της προενταξιακής φάσης, καθώς και των μέτρων και των μεταβατικών περιόδων μετά την ένταξη, πρέπει να ληθεί υπόψη η συγκεκριμένη κατάσταση που επικρατεί σε κάθε μια από τις συνδεδεμένες χώρες[semigr ]

Διεύρυνση της ΕΕ και Κοινή Γεωργική Πολιτική

3. φρονεί ότι κατά τα προσεχή χρόνια μια σειρά εξελίξεων θα επηρεάσουν σημαντικά το γεωργικό τομέα, και ότι οι εξελίξεις αυτές πρέπει να ληφθούν υπόψη κατά τη χάραξη της ΚΓΠ[semigr ] πρόκειται για την προβλεπόμενη αύξηση της ζήτησης γεωργικών προϊόντων στη διεθνή αγορά, ως αποτέλεσμα της αύξησης της αγοραστικής δύναμης, τις απαιτήσεις που έχει η σύγχρονη βιομηχανική κοινωνία από τη γεωργία όσον αφορά την ποιότητα των προϊόντων και την εφαρμογή μεθόδων εκμετάλλευσης που δεν βλάπτουν το περιβάλλον, την έναρξη του νέου γύρου διαπραγματεύσεων στο πλαίσιο του WTO, και το νέο δημοσιονομικό πλαίσιο του προϋπολογισμού της ΕΕ που θα καθοριστεί εκ νέου από το 1999[semigr ]

4. υπογραμμίζει ότι πριν επέλθει οιαδήποτε τροποποίηση στην ΚΓΠ, πρέπει οπωσδήποτε να προηγηθεί εμπεριστατωμένη ανάλυση των επιπτώσεων της εφαρμογής της μεταρρύθμισης της ΚΓΠ του 1992 και να περατωθούν οι μεταρρυθμίσεις των ΚΟΑ στους τομείς που δεν έχουν ακόμη αναμορφωθεί, σύμφωνα με τις κατευθυντήριες γραμμές του 1992 και του Συμβουλίου Jumbo του '93, λαμβανομένων ωστόσο υπόψη των ειδικών χαρακτηριστικών των διαφόρων τομέων και των οικονομικών προκλήσεων που αντιμετωπίζουν, καθώς και το ότι οιαδήποτε διαδικασία απλούστευσης δεν είναι δυνατόν να συνεπάγεται επανεθνικοποίηση των μηχανισμών παρέμβασης και στήριξης της ΚΓΠ.

5. φρονεί ότι έως ότου υπάρξει συγκεκριμένη κατάληξη των διαπραγματεύσεων με τα υποψήφια προς ένταξη κράτη της Κεντρικής Ευρώπης η ΚΓΠ πρέπει να έχει καθοριστεί ως προς τα κύρια χαρακτηριστικά της, προκειμένου τα εν λόγω κράτη να είναι σε θέση να αποφασίσουν σχετικά με την ενδεχόμενη προσχώρησή τους έχοντας γνώση της μελλοντικής γεωργικής πολιτικής[semigr ]

6. τονίζει ότι η επιλογή της εξέλιξης της ΚΓΠ σύμφωνα με το πρότυπο «ανάπτυξη της προσέγγισης του 1992" πρέπει να μελετηθεί λεπτομερέστερα, να λάβει δεόντως υπόψη τις διαφορετικές καταστάσεις που επικρατούν στον γεωργικό τομέα και τις διαφορετικές κλιματικές συνθήκες στην ΕΕ και στις ΧΚΑΕ και να βασισθεί στις αρχικές κατευθυντήριες γραμμές της μεταρρύθμισης της ΚΓΠ του 1992[semigr ] για τον λόγο αυτό θεωρεί ότι τα εξαγγελλόμενα μέτρα στην καλούμενη 3η Επιλογή «ανάπτυξη της προσέγγισης του 1992" για τις τροποποιήσεις που πρέπει να επέλθουν στις ΚΓΠ, ως έχει σήμερα, είναι προφανώς ανεπαρκή, λαμβανομένου υπόψη ότι οι τροποποιήσεις αυτές δεν πρέπει να δημιουργήσουν για την κοινοτική γεωργία και τον κόσμο της υπαίθρου στην Ευρώπη νέα προβλήματα και νέες κρίσεις[semigr ]

7. εκτιμά ότι οι υποψήφιες χώρες θα πρέπει να συμμερίζονται με την Ευρωπαϊκή Ένωση μια κοινή θεώρηση για την Ευρώπη και τους στόχους της και να συνειδητοποιούν ότι δεσμεύονται για μια ουσιαστική κοινή γεωργική πολιτική[semigr ]

8. ζητεί η πολιτική συνοχής και η περιφερειακή πολιτική στις φτωχότερες περιφέρειες να συνεχιστεί με γεωγραφικά και θεματικά κριτήρια, και το μέγεθος της ενίσχυσης κάθε περιφέρειας να εξαρτάται από τη δυνατότητα και την προθυμία του εκάστοτε κράτους μέλους για συμμετοχή στη χρηματοδότηση, διατηρουμένης, φυσικά, της αλληλεγγύης προς τις μειονεκτούσες περιφέρειες στα πλουσιότερα κράτη μέλη,

9. ζητεί, η διεύρυνση να μη θέσει υπό αμφισβήτηση το σημερινό επίπεδο υποστήριξης που παρέχει στον γεωργικό τομέα η Συμφωνία του Γύρου της Ουρουγουάης, καθώς και να μην επηρεάσει αρνητικά την ανταγωνιστικότητα της ευρωπαϊκής γεωργίας[semigr ]

10. πιστεύει, επίσης, ότι το μέλλον της ΚΓΠ, ενόψει της ένταξης των χωρών της Κεντρικής και Ανατολικής Ευρώπης, δεν είναι δυνατό να εξεταστεί εάν δεν ληφθούν υπόψη οι συνέπειες που συνεπάγεται η καθιέρωση μιας ζώνης ελευθέρων συναλλαγών με τις χώρες του Μαγκρέμπ και της Mercosur[semigr ]

11. διαπιστώνει ότι η μεταρρύθμιση της ΚΓΠ το 1992 σημείωσε σημαντική επιτυχία με τη μείωση της πλεονασματικής παραγωγής και τη σταθεροποίηση των γεωργικών εσόδων ταυτόχρονα όμως με την «οργιάζουσα βλάστηση» ρυθμιστικών διατάξεων έχει καταπνίξει την ιδιωτική πρωτοβουλία των γεωργών[semigr ]

12. υπενθυμίζει ότι αυξάνεται ο «χείμαρρος των κανονισμών» που αναγκάζουν το γεωργό επιχειρηματία να συμμετάσχει σε ένα «πόλεμο εγγράφων», ο οποίος δημιουργεί μια πρόσθετη πηγή δαπανών για τη γεωργική εκμετάλλευση[semigr ]

13. ζητεί, ως εκ τούτου, η προσχώρηση των ΧΚΑΕ να μην οδηγήσει σε εξασθένηση της ΚΓΠ και ότι η ΚΓΠ να συνεχίσει να επιτρέπει στην ευρωπαϊκή γεωργία:

- να διατηρήσει την ίδια την ουσία της, δηλαδή τη διάρθρωση με βάση τις οικογενειακές επιχειρήσεις και την αρμονική κάλυψη του χώρου από τους γεωργούς

- να συνεχίσει να διαδραματίζει τον ουσιαστικό ρόλο της στην οικονομία και τον κόσμο της υπαίθρου

- να διατηρήσει τη θέση που της αρμόζει στην παγκόσμια αγορά και

- να συμβάλει στην εμβάθυνση της Ένωσης[semigr ]

14. φρονεί, εν τούτοις, ότι είναι επιτακτική ανάγκη να μελετηθούν οι συνέπειες που θα έχουν οι νέες προσχωρήσεις στην ΚΓΠ πολύ πριν από την ίδια τη διεύρυνση[semigr ]

15. υποστηρίζει ότι, για να καταστεί δυνατή η έγκριση των διαφόρων στρατηγικών για την ένταξη, αποφασιστική σημασία θα έχει η εμβάθυνση των μελετών και των ποσοτικών, ξεχωριστών και μεμονωμένων εκτιμήσεων του οικονομικού αντίκτυπου, τόσο σε περιφερειακό όσο και συνολικό επίπεδο, καθώς και του κοινωνικού αντίκτυπου των διαδικασιών ένταξης των διαφόρων ΧΚΑΕ, τόσο στην Κοινότητα όσο και σε εκάστη των χωρών αυτών[semigr ] συνεπώς, είναι αναγκαίο να πραγματοποιηθεί ευρεία συζήτηση σχετικά με τη διεύρυνση με ευρύ φάσμα συμμετεχόντων, κυρίως δε κοινωνικών εταίρων και οργανώσεων γεωργών από τα διάφορα κράτη μέλη.

16. ζητεί στο πλαίσιο αυτό να εξεταστούν και να εκτιμηθούν ποσοτικώς όλες οι επιπτώσεις που θα προέλθουν από τον τελικό αντίκτυπο της εφαρμογής των αποτελεσμάτων του Γύρου της Ουρουγουάης και της εξέλιξης των συμφωνιών ελεύθερου εμπορίου[semigr ]

17. διαπιστώνει ότι στη διεθνή αγορά τροφίμων πρόκειται μακροπρόθεσμα να σημειωθεί αύξηση της ζήτησης, γεγονός που υπαγορεύει την αλλαγή της γεωργικής πολιτικής της Ένωσης έτσι ώστε οι γεωργοί της να καταστούν ενεργοί παράγοντες σε μία αναπτυσσόμενη παγκόσμια αγορά με μεγαλύτερη αγοραστική δύναμη[semigr ]

Γεωργική πολιτική της ΕΕ και Αρχή της Επικουρικότητας

18. ζητεί η εκτέλεση της κοινοτικής γεωργικής πολιτικής να γίνεται σύμφωνα με την αρχή της επικουρικότητας και να εξακολουθούν να τηρούνται οι αρχές της κοινής αγροτικής πολιτικής, ήτοι η χρηματοοικονομική αλληλεγγύη και ο ενιαίος χαρακτήρας της αγοράς[semigr ]

19. ζητεί να εξετασθεί σε ποιο βαθμό ορισμένα τμήματα της αγροτικής πολιτικής της ΕΕ, όπως η πολιτική στον τομέα των επιδοτήσεων για την προώθηση ορισμένων περιβαλλοντικών αξιών, είναι δυνατόν να διοργανωθούν σε περιφερειακό επίπεδο σύμφωνα με την αρχή της επικουρικότητας[semigr ] αποκλείει ωστόσο κάθε επανεθνικοποίηση της πολιτικής των τιμών και της εισοδηματικής πολιτικής, διότι θα οδηγούσε σε στρέβλωση του ανταγωνισμού εντός της Ένωσης[semigr ]

20. ζητεί η εκτέλεση της κοινοτικής γεωργικής πολιτικής να γίνεται σε περιφερειακό επίπεδο σύμφωνα με την αρχή της επικουρικότητας και της συνοχής και οι φορείς της Ευρωπαϊκής Ένωσης στο μέλλον να καθορίζουν μόνον το πολιτικό και οικονομικά δεσμευτικό πλαίσιο, το οποίο πρέπει να σέβονται τα κράτη μέλη και με βάση το οποίο να λογοδοτούν έναντι των φορέων της ΕΕ[semigr ]

Συναπόφαση του Ευρωπαϊκού Κοινοβουλίου

21. ζητεί να αναγνωρισθεί στο Ευρωπαϊκό Κοινοβούλιο το πλήρες δικαίωμα συναπόφασης σε θέματα Κοινής Γεωργικής Πολιτικής[semigr ]

Πολιτική για την αγροτική ανάπτυξη

22. υπογραμμίζει ότι κατά την απαραίτητη αναθεώρηση των διαρθρωτικών ταμείων και της Κοινής Γεωργικής Πολιτικής πρέπει να ληφθεί εντονότερα υπόψη το γεγονός ότι τα κοινωνικά, οικονομικά και περιβαλλοντικά προγράμματα έχουν συχνά πολλαπλές αιτίες και επηρεάζουν διάφορους πολιτικούς τομείς, όπως την κοινωνική, την οικονομική, τη γεωργική, την περιφερειακή, την περιβαλλοντική πολιτική και την πολιτική των μεταφορών, και ότι τούτο ισχύει ιδιαίτερα για την «ύπαιθρο χώρα» στο σύνολό της[semigr ]

23. πιστεύει ότι η αγροτική πολιτική της ΕΕ στο μέλλον πρέπει να προσανατολιστεί εντονότερα στο συμβιβασμό των απαιτήσεων για παραγωγή των αναγκαίων προς το ζην αλλά και ποιοτικών ειδών διατροφής και για διατήρηση της οικονομικής και οικολογικής λειτουργίας του γεωργικού χώρου, πράγμα που απαιτεί την ανταμοιβή της συμβολής στη μακρόπνοη διατήρηση της βιωσιμότητας της υπαίθρου, και επισημαίνει ότι υπό τις σημερινές συνθήκες παραγωγής γεωργικών προϊόντων και ειδών διατροφής είναι πολύ περιορισμένη η δυνατότητα να αντισταθμιστούν με υψηλότερες τιμές στην αγορά οι πρόσθετες δαπάνες που προκύπτουν από τις περιβαλλοντικές προδιαγραφές και τους για οικολογικούς λόγους επιβαλλόμενους περιορισμούς στην παραγωγή[semigr ]

24. διαπιστώνει ότι μία μεγαλύτερη προσαρμογή της γεωργικής πολιτικής της ΕΕ στις εκάστοτε περιφέρειες και στις ιδιαιτερότητές τους θα πρέπει να εξασφαλίζει τη διατήρηση της παραγωγής τροφίμων υψηλής ποιότητος και την προστασία της απασχόλησης, με τη χρήση των κατάλληλων μεθόδων μεταποίησης και εμπορίας και με την προαγωγή περιφερειακών αγορών όπου οι καταναλωτές θα είναι σε θέση να εκτιμήσουν την ιδιαίτερη οικολογική και κοινωνική αξία των τροφίμων αυτών[semigr ]

Βιώσιμη διαχείριση

25. θεωρεί ότι μόνον μια βιώσιμη διαχείριση του αγροτικού χώρου θα επιτρέψει την ικανοποίηση των προαναφερομένων απαιτήσεων και ότι η έννοια της «βιωσιμότητας» δεν μπορεί να αναχθεί στον σεβασμό του περιβάλλοντος υπό τη στενή του έννοια, δηλαδή τις επιπτώσεις στο έδαφος, το νερό και την ατμόσφαιρα[semigr ]

26. επιμένει ότι τούτο προϋποθέτει μια συνολική θεώρηση των πραγμάτων η οποία, εκτός από τον ίδιο τον τομέα παραγωγής, περιλαμβάνει κοινωνικές, πολυτισμικές και ηθικές παραμέτρους[semigr ] υπογραμμίζει ότι ένας βιώσιμος γεωργικός τομέας απαιτεί λιγότερη ενέργεια και πόρους[semigr ] κρίνει, τέλος, ότι μια βιώσιμη διαχείριση έχει ως στόχο την διατήρηση και ανάπτυξη των βάσεων της οικονομίας και του πλαισίου διαβίωσης και, κατά συνέπεια, την διασφάλιση του μέλλοντος των επερχόμενων γενεών[semigr ]

Πρόσθετα έσοδα μέσω οικολογικών υπηρεσιών και φιλοπεριβαλλοντικών τρόπων παραγωγής ενέργειας

27. ζητεί, η συνεισφορά των αγροτών στον τομέα του περιβάλλοντος και της προστασίας του τοπίου να αμείβεται ως υπηρεσίες τις οποίες παρέχει συγκεκριμένα ο γεωργός, έτσι ώστε να καλύπτεται το κόστος και να λαμβάνονται υπόψη οι περιφερειακές ιδιαιτερότητες[semigr ]

28. κρίνει ότι τούτο πρέπει να επιτρέπει στον γεωργό να συνδυάζει στο εξής την ιδιότητα του παραγωγού ειδών διατροφής με την ιδιότητα του «παρόχου οικολογικών υπηρεσιών», ρόλος ο οποίος θα πρέπει να θεωρείται ισότιμος με εκείνον του «παρόχου κοινωνικών υπηρεσιών» εντός του κοινωνικού συνόλου[semigr ]

29. ζητεί, ωστόσο, να προσδιορισθεί με ακρίβεια ποιός θα είναι ο ρόλος μιας τέτοιας γεωργίας κοινωνικού, βιώσιμου και οικολογικού τύπου σε κάθε περιοχή, έχοντας επίγνωση του γεγονότος ότι η αμοιβή των «οικολογικών υπηρεσιών» των γεωργών θα είναι δικαιολογημένη στα μάτια της κοινής γνώμης μόνον εφόσον πρόκειται για συγκεκριμένα καθήκοντα που μπορεί να αντιληφθεί ο ίδιος ο πολίτης[semigr ]

30. υπογραμμίζει, ωστόσο, ότι η προστασία και η διαμόρφωση του τοπίου από την ίδια τη γεωργική δραστηριότητα είναι διασφαλισμένες και ότι, κατά συνέπεια, θα πρέπει να αποφευχθεί μία αποσύνδεση της παραγωγής τροφίμων από τις δραστηριότητες προστασίας του τοπίου[semigr ]

31. τονίζει ότι στον τομέα της παραδοσιακής γεωργικής παραγωγής αυτής καθεαυτής θα απολεσθούν και μελλοντικά θέσεις εργασίας, ζητεί την εφαρμογή εναλλακτικών εργασιακών δυνατοτήτων για να διατηρηθούν ή και να αυξηθούν οι θέσεις εργασίας στην ύπαιθρο, διακρίνει μια δυνατότητα διατήρησης θέσεων εργασίας στην ύπαιθρο με τη διαφοροποίηση των εισοδηματικών πόρων στη γεωργία, όπως π.χ. με την παραγωγή βιομάζας, την εναλλακτική χρήση των εγκαταλελειμμένων κτιριακών εγκαταστάσεων και τους διάφορους τρόπους άμεσης εμπορίας, υπογραμμίζει ωστόσο ότι, για τη διατήρηση της σταθερότητας στην αγορά εργασίας της υπαίθρου, πρέπει επιπλέον να δημιουργηθούν θέσεις εργασίας και εκτός γεωργίας, και στο πλαίσιο αυτό η σύγχρονη πληροφορική και οι καλές επικοινωνίες εξασφαλίζουν μεγαλύτερες δυνατότητες ώστε οι αγροτικές περιοχές να προσφέρουν ένα καλό περιβάλλον διαβίωσης αφενός και θέσεις εργασίας αφετέρου[semigr ]

Ποιοτική πολιτική και τοποθέτηση ένδειξης στα είδη διατροφής

32. καλεί την Επιτροπή να αναπτύξει πολιτική (π.χ. ένα ευρωπαϊκό σήμα ποιότητας), κατά τρόπον ώστε αφενός να καθίστανται σαφώς γνωστές στον καταναλωτή οι προσπάθειες που καταβάλλονται στον γεωργικό τομέα από περιβαλλοντική και οικολογική άποψη, αφετέρου δε να του παρέχεται η δυνατότητα ελέγχου[semigr ]

33. απαιτεί κατά την παραγωγή ειδών διατροφής να διασφαλίζεται περισσότερο από ό,τι γινόταν μέχρι τώρα ένα υψηλό ποιοτικό επίπεδο, δεσμευτική απόδειξη της προέλευσης των προϊόντων ιδιαίτερα όσον αφορά είδη διατροφής ζωϊκής προέλευσης, πλήρης έλεγχος της ποιότητας και της προέλευσης των προϊόντων, κατάλληλη εκτροφή των ζώων και βιώσιμη διαχείριση των γαιών που χρησιμοποιούνται στη γεωργία[semigr ] ζητεί ακόμη τα είδη διατροφής να φέρουν αντίστοιχη σαφή ένδειξη, δεδομένου ότι αυτά τα θέματα απαιτούν ολοένα και μεγαλύτερη σημασία για τον καταναλωτή[semigr ]

34. ζητεί να πραγματοποιηθεί, «οικολογική» μεταρρύθμιση στον γεωργικό τομέα προκειμένου να αποτραπεί η μακροπρόθεσμη εξάρτηση από μια πολιτική ενισχύσεων βασισμένη στο φορολογικό εισόδημα[semigr ] ζητεί επίσης μια αυστηρότερη εφαρμογή της νομοθεσίας για την καλή μεταχείριση των ζώων τόσο στις κτηνοτροφικές μονάδες όσο και κατά τη μεταφορά τους προκειμένου να μην μεταφέρονται υπό βασανιστικές για αυτά συνθήκες[semigr ]

Διεθνές εμπόριο

35. υποστηρίζει ότι στο πλαίσιο των μελλοντικών διαπραγματεύσεων της ΓΣΔΕ δεν θα πρέπει να εξεταστούν μόνο οι αμοιβαίες μειώσεις των δασμών και των εμπορικών φραγμών, αλλά επίσης η νομοθεσία σχετικά με το περιβάλλον, η αρχή της αειφόρου οικονομικής δραστηριότητας, καθώς και ορισμένες υποβαθμισμένες κοινωνικές συνθήκες που οδηγούν σε αθέμιτο ανταγωνισμό[semigr ]

36. επισύρει την προσοχή στο γεγονός ότι η αυξανόμενη ζήτηση ειδών διατροφής στις διεθνείς αγορές αποτελεί σημαντική ευκαιρία για να κερδηθεί το μερίδιο της αγοράς στον εν λόγω τομέα για τα προϊόντα της Ένωσης[semigr ]

Βασικές αρχές της προσχώρησης στην ΕΕ

37. ζητεί, τα κράτη που πρόκειται να ενταχθούν μελλοντικά στην Ένωση να ενημερωθούν εμπεριστατωμένα, ήδη από την αρχή ως εταίροι, σχετικά με τις επικείμενες μεταρρυθμίσεις στην Ένωση, προκειμένου και αυτά από την πλευρά τους να προσαρμοστούν στις μεταβαλλόμενες συνθήκες και να μπορέσουν, αν χρειαστεί, να αναθεωρήσουν κατάλληλα τα πρότυπά τους[semigr ]

38. αναγνωρίζει ότι οι επαφές που πραγματοποιήθηκαν μέχρι σήμερα σε μεσαίο και κατώτερο επίπεδο ήταν πολύπτυχες και επιτυχείς, κατακρίνει όμως το γεγονός ότι ο «διαρθρωμένος διάλογος» σε κυβερνητικό επίπεδο περιορίζεται συχνά στην ανταλλαγή μη δεσμευτικών απόψεων, αν και απαιτείται και σε υψηλό επίπεδο συγκεκριμένη διαβούλευση σχετικά με τις δυσκολίες που παρουσιάζονται στην προ της ένταξης φάση, προκειμένου να διαλευκανθούν ασάφειες και να αποφευχθούν απογοητεύσεις[semigr ] επιπλέον, είναι απαραίτητο να καταστούν ευχερέστερες και να πολλαπλασιαστούν οι επαφές μεταξύ των διοικήσεων και των επαγγελματικών οργανώσεων των χωρών που είναι υποψήφιες για ένταξη στην Ευρωπαϊκή Ένωση, επαφές που θα έχουν καθοριστική σημασία στην προπαρασκευή και την επιτυχία της ενσωμάτωσης[semigr ]

39. επιμένει στο γεγονός ότι η Επιτροπή θα πρέπει να συγκεκριμενοποιήσει το συντομότερο δυνατό τις απόψεις της περί μεταρρύθμισης της περιφερειακής και γεωργικής πολιτικής έτσι ώστε να μπορέσουν οι ΧΚΑΕ να εξοικειωθούν αμέσως με τις νέες αρχές, που αναφέρθηκαν ανωτέρω, της περιφερειακής πολιτικής και τούτο σε ό,τι αφορά ειδικότερα την «πολιτική για την ύπαιθρο» και τη «διάρκεια»[semigr ]

40. υπογραμμίζει ότι και στη διευρυμένη Ένωση πρέπει να υπάρχει μια Κοινή Γεωργική Πολιτική, στην οποία θα είναι ενσωματωμένες οι επί μέρους εθνικές αγροτικές πολιτικές και ότι απαιτείται συνεπώς η διατήρηση τόσο της κοινής χρηματοδότησης όσο και του ελέγχου των δαπανών από τα θεσμικά όργανα της ΕΕ[semigr ]

41. ζητεί να αξιολογηθεί η αγροτική οικονομία, μαζί με τους υπόλοιπους κλάδους της οικονομίας, των υποψηφίων για προσχώρηση χωρών σύμφωνα με τον κατάλογο κριτηρίων που αποφασίστηκε στην Κοπεγχάγη και να καταστεί σαφές ότι δεν επαρκεί η καθαρά τυπική αποδοχή των απαραίτητων προδιαγραφών, αλλά ότι απαιτείται η αξιόπιστη και βιώσιμη υιοθέτησή τους σε όλα τα επίπεδα[semigr ]

42. θεωρεί ότι οι χώρες της Κεντρικής Ευρώπης έχουν λιγότερο ανάγκη από αυξημένες τιμές και αντισταθμιστικές ενισχύσεις για τους γεωργούς τους, και περισσότερο από μία βοήθεια που θα βασίζεται στην αναδιάρθρωση, τον εκσυγχρονισμό και τη διαφοροποίηση της παραγωγικής ικανότητας στο γεωργικό τομέα και τη βελτίωση των αγροτικών υποδομών στους τομείς που προηγούνται και έπονται της παραγωγικής διαδικασίας[semigr ]

43. ζητεί, επομένως, από την Επιτροπή να ενθαρρύνει την εφαρμογή μιας γεωργικής πολιτικής στις χώρες της Κεντρικής Ευρώπης, η οποία θα εμποδίζει την αύξηση των εσωτερικών τιμών των τροφίμων, αύξηση δυσβάστακτη για το εισόδημα των νοικοκυριών, και η οποία θα μεριμνά ώστε να μην υπάρξει μαζική μείωση των θέσεων εργασίας στο συγκεκριμένο τομέα παραγωγής[semigr ]

44. αναγνωρίζει, τέλος, ότι μια κοινωνική και οικολογική στρατηγική για τη διεύρυνση απαιτεί ρυθμίσεις για ενδεδειγμένες ελάχιστες τιμές κόστους που εξσφαλίζουν ότι τα εισαγόμενα στην ΕΕ εμπορεύματα αντιμετωπίζονται σύμφωνα με το επίπεδο τιμών της ΕΕ και δεν υπάγονται σε κοινωνικο και οικολογικό ντάμπιγκ.

Δαπάνες της ένταξης των ΧΚΑΕ

45. προειδοποιεί να μη συνεχιστεί η παρουσίαση εκτιμήσεων οι οποίες βασίζονται στην ξεπερασμένη παραδοχή ότι το ισχύον σύστημα των διαρθρωτικών ταμείων και της Κοινής Γεωργικής Πολιτικής θα μεταφερθεί χωρίς προηγούμενη μεταρρύθμιση στα νέα κράτη μέλη και καλεί την Επιτροπή να παρουσιάσει το ταχύτερο δυνατό υπολογισμούς των δαπανών λαμβάνοντας υπόψη την εξέλιξη των αγορών και την Κοινή Γεωργική Πολιτική, καθώς και τους μηχανισμούς που θα χρησιμοποιηθούν κατά κύριο λόγο για την κατανομή των πόρων των διαρθρωτικών ταμείων[semigr ]

46. τονίζει ότι σε όλους τους υπολογισμούς των δαπανών προσχώρησης πρέπει να μη λησμονούνται οι δαπάνες και τα προβλήματα που θα προέκυπταν σε πολλούς τομείς εάν δεν επραγματοποιείτο η προσχώρηση των χωρών αυτών[semigr ]

47. δεδομένου ότι ο γεωργικός τομέας είναι ιδιαιτέρως ευαίσθητος από οικονομικής και κοινωνικής απόψεως, ζητεί όλες οι σχετικές αποφάσεις, ιδιαιτέρως δε στο πλαίσιο των διευρύνσεων, να στηριχθούν σε προηγούμενη διευκρίνιση του πλαισίου των μελλοντικών δημοσιονομικών προοπτικών[semigr ]

48. πιστεύει ότι οι γεωργοί επιχειρηματίες των ΧΚΑΕ μπορούν να είναι περισσότερο οργανωμένοι σε συνεταιρισμούς για την παραγωγή και πώληση των προϊόντων τους, ώστε να μπορούν να προωθούν αποτελεσματικότερα τα οικονομικά τους συμφέροντα έναντι του εμπορίου[semigr ] για το λόγο αυτό μπορεί να ενισχυθεί η ανταγωνιστικότητα των κλάδων που βρίσκονται στα επόμενα στάδια της παραγωγικής διαδικασίας, και στο πλαίσιο αυτό ως μέσο για την αρχική χρηματοδοτική ενίσχυση για την αύξηση της παραγωγής και του κύκλου εργασιών πρέπει να θεωρείται η επιδότηση των επενδύσεων και των επιτοκίων εκ μέρους των αρμοδίων ευρωπαϊκών οργάνων[semigr ]

Προδιαγραφές της ΕΕ στον κτηνιατρικό, φυτοϋγειονομικότομέα και τον τομέα των ειδών διατροφής

49. ζητεί κατά τις επικείμενες διαπραγματεύσεις ισοδυναμίας μεταξύ των 15 κρατών μελών της ΕΕ και των ΧΚΑΕ να ορισθούν και να εφαρμοσθούν χωρίς εξαιρέσεις αδιάσειστες κοινοτικές προδιαγραφές στον τομέα της υγιεινής των ειδών διατροφής, των κτηνιατρικών ελέγχων και της προστασίας των φυτικών προϊόντων, διότι η προστασία των καταναλωτών και των παραγωγών από επιδημίες παντός είδους έχει αποφασιστική σημασία, και οι ελλείψεις στην υγιεινή των ειδών διατροφής και στους κτηνιατρικούς ελέγχους και κανόνες μπορούν να επιφέρουν μαζική μείωση των πωλήσεων η οποία μπορεί να απειλήσει τη λειτουργία των γεωργικών επιχειρήσεων[semigr ] είναι απαραίτητο να μην υπονομευθούν τα αποτελέσματα των σημαντικών προσπαθειών που καταβάλλουν οι κοινοτικοί παραγωγοί τις τελευταίες δεκαετίες, προσπάθειες χάρη στις οποίες πέτυχαν υψηλή απόδοση στον κτηνιατρικό και υγειονομικό τομέα[semigr ]

50. υποστηρίζει ότι πρέπει να ορισθούν ως κατευθυντήριες γραμμές για τις ΧΚΑΕ οι προδιαγραφές της ΕΕ στον τομέα της υγείας, ώστε οι χώρες αυτές να μπορέσουν άνετα με τη χρηματοδοτική υποστήριξη της Ένωσης να εγκαταστήσουν και να εφαρμόσουν αποτελεσματικά τα συστήματα ελέγχων τους στα νέα ανατολικά σύνορα της Ευρωπαϊκής Ένωσης[semigr ]

Απασχόληση και ανάπτυξη της γεωργικής παραγωγής

51. διαπιστώνει ότι οι ΧΚΑΕ, στις οποίες ο δείκτης απασχόλησης στο γεωργικό τομέα είναι αρκετά υψηλός σε σύγκριση με την Κοινότητα, πρέπει να προσπαθήσουν μακροπρόθεσμα να εξεύρουν νέες και εναλλακτικές θέσεις εργασίας για τους απασχολούμενους, οι οποίοι, όπως και στα 15 κράτη μέλη της ΕΕ, δεν θα μπορέσουν να διατηρήσουν μακροπρόθεσμα μια αποδοτική θέση απασχόλησης στη γεωργία λόγω των συνεχιζόμενων διαρθρωτικών μεταβολών[semigr ]

52. υπογραμμίζει ότι με βάση την εμπειρία των μεταναστευτικών κινήσεων από τα πτωχότερα στα πλουσιότερα κράτη μέλη εντός της Ένωσης αναμένεται να σημειωθεί μετακίνηση του πληθυσμού της τάξεως του 3%[semigr ] λαμβάνοντας επίσης υπόψη το γεγονός ότι η καθυστέρηση στην οικονομική ανάπτυξη των ΧΚΑΕ είναι εξαιρετικά σημαντική ακόμη και σε σύγκριση με τα πτωχότερα κράτη μέλη της Ευρωπαϊκής Ένωσης, η αναζήτηση μιας θέσεως εργασίας μπορεί να προκαλέσει τη μετακίνηση τουλάχιστον 6 εκατ. ατόμων, η συνεχιζόμενη όμως ανεργία στην Ευρωπαϊκή Ένωση δεν επιτρέπει την απορρόφηση ενός τόσο υψηλού αριθμού πρόσθετου εργατικού δυναμικού[semigr ]

53. πιστεύει ότι λόγω των προβλημάτων που αντιμετωπίζονται στη φάση μετασχηματισμού απαιτούνται πολλά έτη ακόμη μέχρις ότου ανέλθει και πάλι η γεωργική παραγωγή τουλάχιστον στο επίπεδο προ της πολιτικής αλλαγής και κάθε προσπάθεια να ανέλθει στις ΧΚΑΕ το ακόμη πολύ χαμηλό επίπεδο τιμών των γεωργικών προϊόντων με άμεσες ή έμμεσες ενισχύσεις της Ένωσης μπορεί να είναι οικονομικά επιζήμια, κοινωνικά ασύμφορη και πολιτικά αποσταθεροποιητική, εφόσον τα ιδιωτικά νοικοκυριά εξακολουθούν να δαπανούν το 30 έως 60% του οικογενειακού εισοδήματος για είδη διατροφής και το ποσοστό πληθωρισμού εξακολουθεί να ευρίσκεται μεταξύ του 10 και 30% και άνω[semigr ]

Περισσότερες οικονομικές ενισχύσεις της ΕΕ στην προενταξιακή φάση

54. υπογραμμίζει ότι πρέπει να ενισχυθούν στην προενταξιακή φάση οι οικονομικές ενισχύσεις προς τις ΧΚΑΕ και ότι απαιτούνται νέοι πόροι π.χ. για την περαιτέρω ανάπτυξη ενός χρηματοπιστωτικού συστήματος, για τη δημιουργία ίδιων εγκαταστάσεων συνοριακών ελέγχων και ελέγχων των εισαγωγών στα σημεία που θα αποτελέσουν αργότερα τα νέα ανατολικά σύνορα της ´Ένωσης[semigr ] τονίζει επίσης ότι το εξωτερικο κεφάλαιο και η εγκατάσταση ξένων επιχειρήσεων είναι μεν επιθυμητή και απαραίτητη, σημαντική όμως εξίσου είναι και η δημιουργία ιδίων διαρθρώσεων με περιφερειακές ενώσεις παραγωγών και μεταποιητών π.χ. στην επεξεργασία κρέατος και γάλακτος, ώστε να αποφευχθούν στο μέλλον σχέσεις εξάρτησης[semigr ]

55. υποστηρίζει ότι αυτή η κοινοτική οικονομική ενίσχυση πρέπει να χορηγηθεί κατά κύριο λόγο στους κλάδους που προηγούνται και έπονται της παραγωγικής διαδικασίας για την αναδιάρθρωση, τον εκσυγχρονισμό και τη διαφοροποίηση του παραγωγικού δυναμικού της γεωργίας των ΧΚΑΕ, για τη βελτίωση της αγροτικής υποδομής, για πρόσθετα προγράμματα με στόχο την ολοκληρωμένη αγροτική ανάπτυξη και για περιβαλλοντικά προγράμματα[semigr ] πιστεύει επίσης ότι πρέπει να συνεχισθούν οι ενισχύσεις για την εκπαίδευση και περαιτέρω κατάρτιση ειδικευμένου προσωπικού[semigr ]

56. λαμβάνοντας υπόψη τη σημερινή κατάσταση των τιμών στις ΧΚΑΕ και την αιτιολόγηση των αντισταθμιστικών πληρωμών στην Ένωση πιστεύει ότι δεν ενδείκνυται η μεταφορά αυτών των αντισταθμιστικών πληρωμών στις ΧΚΑΕ, ενώ ανεξαρτήτως αυτού του γεγονότος, καλεί την Επιτροπή να μετρήσει, με συγκεκριμένους οικονομικούς όρους, την τρίτη επιλογή μεταρρύθμισης που αναφέρεται στο Κείμενο για την Στρατηγική στον γεωργικό τομέα, όπως ζήτησε η Επιτροπή Προϋπολογισμών του Ευρωπαϊκού Κοινοβουλίου στην ακρόασή της το Μάϊο 1996.

57. ζητεί οι ενισχύσεις της Ένωσης στην προενταξιακή περίοδο να παρέχονται υπό τη μορφή δέσμης μέτρων με τη δημιουργία ενός ειδικού ταμείου κατά το πρότυπο των Μεσογειακών Ολοκληρωμένων Προγραμμάτων (ΜΟΠ) και να περιλαμβάνουν τη διεύρυνση ή την ενίσχυση των εκτελούμενων κοινοτικών προγραμμάτων και μέσων (π.χ. Διευρωπαϊκά Δίκτυα)[semigr ]

58. επισημαίνει ότι κατά την προ της 31ης Δεκεμβρίου 1999 αναμενόμενη επανεξέταση των υφισταμένων διαρθρωτικών ταμείων το εν λόγω πρόγραμμα ενίσχυσης των ΧΚΑΕ μπορεί να ενταχθεί στο υφιστάμενο πλαίσιο των διαρθρωτικών ταμείων, και η χρηματοδότηση του προγράμματος αυτού θα μπορούσε να γίνεται είτε μέσω της επανακατανομής των δαπανών είτε με τη χρησιμοποίηση του περιθωρίου εντός των ανωτάτων ορίων των ιδίων πόρων[semigr ]

59. τονίζει ότι οι οικονομικές ενισχύσεις στην προενταξιακή φάση δεν πρέπει να διατίθενται για την παγίωση μη αποτελεσματικών δομών, οι οποίες μετά την ένταξη των ΧΚΑΕ δεν θα μπορέσουν ασφαλώς να ανταπεξέλθουν στην πίεση του ανταγωνισμού άλλων επιχειρήσεων της Ένωσης, και ότι οι θεμελιώδεις αρχές, σύμφωνα με τις οποίες μπορούν να προωθηθούν οι γεωργικές επιχειρήσεις στις ΧΚΑΕ, πρέπει να συμβαδίζουν με τις ανωτέρω σκιαγραφηθείσες αρχές μιας νέας Κοινής Γεωργικής Πολιτικής, οι οποίες προσανατολίζονται προς την «βιωσιμότητα» και την προώθηση των «αγροτικών περιοχών»[semigr ]

60. αναγνωρίζει τη σημασία των γεωργικών αγορών στις ΧΚΑΕ και τις ουσιώδεις διαφορές που υπάρχουν μεταξύ αυτών και της γεωργίας όπως ασκείται στην ΕΕ, κυρίως δε σε ό,τι αφορά τις τιμές και το μερίδιο των γεωργικών προϊόντων στα εισοδήματα των οικογενειών[semigr ] επιμένει να ληθούν κατά την προενταξιακή περίοδο τα κατάλληλα μέτρα, προκειμένου οι πιέσεις για την εναρμόνιση με την εσωτερική αγορά να μην οδηγήσουν σε σοβαρές στρεβλώσεις των γεωργικών αγορών στις ανατολικές χώρες, ούτε σε επίπεδο τιμών ούτε σε επίπεδο γεωργικών διαρθρώσεων και απασχόλησης[semigr ]

61. πιστεύει ότι επείγει η θέσπιση μέτρων για την αύξηση και βελτίωση των υποδομών και των κτηνιατρικών και φυτοϋγειονομικών εξοπλισμών, καθώς και ενισχύσεων για την προαγωγή της εναρμόνισης των τεχνικών ελέγχου και των νομοθεσιών, και υποστηρίζει την προστασία των εδαφών για να αποσοβηθεί η διάβρωσή τους και η υποβάθμιση του περιβάλλοντος[semigr ]

62. διαπιστώνει ότι στο πλαίσιο των προενταξιακών μέτρων που παρουσίασε η Επιτροπή, περιλαμβάνονται συμπληρωματικές προτάσεις για τις ισχύουσες συμφωνίες των οποίων δεν εξετάζονται ούτε οι ποιοτικές ούτε οι ποσοτικές επιπτώσεις στις διάφορες γεωργικές αγορές και περιοχές[semigr ] ωστόσο, θεωρείται αποδεκτή η πρόταση να επιτραπεί στις χώρες ΧΚΑΕ να μεταφέρουν μεταξύ τους τις υπάρχουσες στο πλαίσιο των ισχυουσών συμφωνιών ποσοστώσεις, σε περίπτωση που δεν έχουν χρησιμοποιηθεί εξ ολοκλήρου[semigr ]

Χρονοδιάγραμμα της ένταξης των ΧΚΑΕ

63. λαμβάνοντας υπόψη ότι το σημερινό στάδιο προετοιμασίας παρουσιάζει έντονες διαφορές στις επί μέρους ΧΚΑΕ, καθώς και τις προδιαγραφές ένταξης που αποφασίστηκαν στην Κοπεγχάγη και τη Μαδρίτη, διαπιστώνει ότι η ένταξη των ΧΚΑΕ θα πραγματοποιηθεί χρονικά κλιμακωμένη και καθ' ομάδες[semigr ]

64. καλεί την Επιτροπή και το Συμβούλιο, κατά τη διάρκεια της προενταξιακής φάσης, να ενημερώνουν το Κοινοβούλιο τακτικά - τουλάχιστον ετησίως - σχετικά με την κατάσταση των διαπραγματεύσεων με τις επί μέρους ΧΚΑΕ, ενώ η πρώτη έκθεση αναμένεται να υποβληθεί μετά την αξιολόγηση των απαντήσεων στα ερωτηματολόγια που διαβιβάστηκαν στις ΧΚΑΕ[semigr ]

65. διαπιστώνει ότι το Ευρωπαϊκό Κοινοβούλιο θα συνοδεύσει ενεργά τις διαπραγματεύσεις με τις ΧΚΑΕ, θα χρησιμοποιήσει όλες τις δυνατότητες για ανοικτό και εταιρικό διάλογο με τις ΧΚΑΕ και στην τελική φάση των διαπραγματεύσεων θα αποφασίσει με ιδία ευθύνη κατά ποίον τρόπον, σε ποιές ομάδες και εντός ποίου χρονικού διαστήματος θα πραγματοποιηθεί η ένταξη[semigr ]

66. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο και την Ευρωπαϊκή Επιτροπή, τις κυβερνήσεις και τα κοινοβούλια των κρατών μελών, καθώς και τις κυβερνήσεις και τα κοινοβούλια των κρατών της Κεντρικής και Ανατολικής Ευρώπης.